Document ID: /roh_data/filtered/fineweb-2-filterrobots_roh.jsonl.gz/5748

Il Svizzer ha battì il Talian Matteo Berrettini cleramain en trais sets cun 6:1, 6:2, 6:2. La partida ha be cuzzà 74 minutas.
En il quartfinal da mesemna frunta Federer sin il Giapunais Kei Nishikori ch'ha gudagnà cunter il Casac Michail Kukuschkin.
Er sa qualifitgads senza problems per la proxima runda èn il Spagnol Rafael Nadal ed il Serb Novak Djokovic.
Record per Federer
Grazia a sia 185avla victoria sin pastget, la 99avla a Wimbledon, egualisescha Roger Federer la marca da Jimmy Connors ed è uschia statisticamain il meglier giugader da tennis sin pastget da l’istorgia.
RR novitads 21:00